ఫిర్యాదు చేస్తే..ఇక అంతే: ప్రియాంక గాంధీ - Priyanka Gandhi Lashes Out at UP Govt Over Women's Safety - EENADU
మహిళల భద్రతపై యూపీ ప్రభుత్వం మీద మండిపాటు
లఖ్‌నవూ: మహిళలకు భద్రత కల్పించడంలో ఉత్తర్‌ ప్రదేశ్‌లోని భాజపా ప్రభుత్వం వైఫల్యమవుతూనే ఉందని కాంగ్రెస్‌ జనరల్‌ సెక్రటరీ ప్రియాంకా గాంధీ ఆగ్రహం వ్యక్తం చేశారు. భాజపా సీనియర్‌ నేత చిన్మయానంద తనను లైంగికంగా వేధించారంటూ ఓ యువతి వీడియో క్లిప్పింగ్‌ను విడుదల చేసిన క్రమంలోనే బాధితురాలు అదృశ్యం కావడాన్ని ప్రస్తావిస్తూ ఆమె ఆ రాష్ట్ర ప్రభుత్వంపై మండిపడ్డారు. ఆ యువతి తండ్రి ఇచ్చిన ఫిర్యాదు మేరకు మంగళవారం చిన్మయానంద మీద ఎఫ్ఐఆర్ నమోదు చేసినట్లు షాజహాన్‌పూర్ ఎస్పీ వెల్లడించారు.
'మీకు ఏదైనా జరిగినా భయపడకుండా ధైర్యంగా ఉండొచ్చు, మీకు న్యాయం జరుగుతుంది అని ఒక్కరోజు కూడా మహిళలకు యూపీ ప్రభుత్వం హామీ ఇవ్వలేకపోతుంది' అని ప్రియాంక ట్వీట్ చేయడంతో పాటు ఎనఫ్ ఈజ్‌ ఎనఫ్ అని హ్యాష్‌ ట్యాగ్‌ను జతచేశారు. అలాగే సంచలనం సృష్టించిన ఉన్నావ్ కేసును ఈ సందర్భంగా ప్రస్తావించారు. 'ఇది ఉత్తర్‌ ప్రదేశ్‌లో జరిగిన ఉన్నావ్ కేసులానే ఉంది. భాజపా నేతకు వ్యతిరేకంగా ఒక మహిళ ఫిర్యాదు చేసిందంటే ఆమెకు న్యాయం జరుగుతుందన్న గ్యారంటీ ఉండదు. చివరకు ఆమె భద్రతే ప్రమాదంలో పడుతుంది' అని మరో ట్వీట్ చేశారు.
ముముక్షు ఆశ్రమ అధిపతి చిన్మయానంద్ కేంద్రమంత్రిగా కూడా బాధ్యతలు నిర్వహించారు. ఆయన, మరికొందరు తన కుమార్తెతో పాటు పలువురు యువతులను లైంగికంగా వేధించినట్లు బాధితురాలి తండ్రి తన ఫిర్యాదులో పేర్కొన్నారు.
firyaadu cheste..ika anthe: priyaanka gaandhi - Priyanka Gandhi Lashes Out at UP Govt Over Women's Safety - EENADU
mahilala bhadratapai up prabhutvam meeda mandipaatu
lakhnavuu: mahilalaku bhadrata kalpinchadamlo uttarm pradeeshlooni bhajapa prabhutvam vaiphalyamavutune undani congresse janaralni secretery prianka gaandhi aagraham vyaktam chesaru. bhajapa seeniery netha chinmayananda tananu laingikamgaa vedhinchaarantuu oo yuvati veedio clippingen vidudala chesina kramamlone baadhituraalu adrushyam kaavadaanni prastaavistuu aame aa rashtra prabhutvampai mandipaddaaru. aa yuvati tandri ichina firyaadu meraku mangalavaaram chinmayananda meeda efir namodu chesinatlu shajahanipur espy velladinchaaru.
'meeku edaina jarigina bhayapadakunda dhairyamgaa undochu, meeku nyaayam jarugutundi ani okkaroju kuudaa mahilalaku up prabhutvam haami ivvalekapotundi' ani priyaanka tweet cheyadamtho paatu enaf eeja enaf ani hashe tagne jatachesaru. alaage sanchalanam srushtinchina unnav kesunu ee sandarbhamgaa prastaavinchaaru. 'idhi uttarm pradeshalo jarigina unnav kesulane undi. bhajapa netaku vyatirekamgaa oka mahila firyaadu chesindante aameku nyaayam jarugutundanna garanty undadu. chivaraku aame bhadrate pramaadamlo padutundi' ani maro tweet chesaru.
mumukshu aashrama adhipati chinmayanand kendramantrigaa kuudaa baadhyatalu nirvahinchaaru. aayana, marikondaru tana kumartetho paatu paluvuru yuvatulanu laingikamgaa vedhinchinatlu badhiturali tandri tana firyaadulo perkonnaru.